Pe de altă parte, însă, aproape o treime dintre respondenţi cred că majoritatea cetăţenilor moldoveni nu sunt de acord cu unirea ţării lor cu România, iar o cincime spun că românii nu sunt de acord cu această unire, relevă cercetarea realizată de Institutul Român pentru Evaluare şi Strategie (IRES).

Potrivit aceluiaşi sondaj, 64% dintre români au auzit despre declaraţiile preşedintelui Băsescu potrivit cărora "următorul proiect politic pentru România, după NATO şi UE, este unirea cu Republica Moldova", în legătură cu care doar 20% dintre respondenţi au o părere proastă şi foarte proastă.

De asemenea, peste 70% dintre respondenţi sunt de acord cu declaraţia şefului statului conform căreia "acum e oportun să o spunem, avem acest obiectiv, dacă vor vrea moldovenii, am spus-o la Chişinău. Sunt convins că dacă la Chişinău va exista un interes unionist, România va spune da".

Cercetarea a fost realizată vineri, pe un eşantion de 1.132 persoane cu vârsta de minimum 18 ani, eroarea maximă tolerată fiind de ± 3 %.

Acelaşi sondaj a evaluat percepţia publică legată de Ziua Naţională a României, dar şi de Summit-ul China-Europa Centrală şi de Est, desfăşurat în această săptămână la Bucureşti.